**N1**

IBRÁNY VÁROS ÖNKORMÁNYZATA KÉPVISELŐ TESTÜLETÉNEK

**14/2016 (IV.26.) önkormányzati rendelete**

**A házasságkötések és a bejegyzett élettársi kapcsolatok létesítésének szolgáltatási díjáról, valamint az anyakönyvvezetők közreműködésének díjazásáról szóló 2/2014. (I. 31.) önkormányzati rendelet módosításáról**

Ibrány Város Önkormányzat Képviselő-testülete az anyakönyvi eljárásról szóló 2010. évi

I. törvény 96. § a) és b) pontjában kapott felhatalmazás alapján, valamint Magyarország Alaptörvénye 32. cikk (1) bekezdés a) pontjában és 32. cikk (2) bekezdésében meghatározott feladatkörében eljárva a a következőket rendeli el:

1.§

**A házasságkötések és a bejegyzett élettársi kapcsolatok létesítésének szolgáltatási díjáról, valamint az anyakönyvvezetők közreműködésének díjazásáról szóló 2/2014. (I. 31.) önkormányzati rendelet** ( továbbiakban: Rendelet) 1. mellékletének helyébe jelen rendelet 1. melléklete lép.

2.§

Ez a rendelet a kihirdetését követő napon lép hatályba és a hatályba lépését követő napon egyidejűleg hatályát veszti.

Ibrány, 2016. április 25.

 **Berencsi Béla . Bakosiné Márton Mária**

 **polgármester jegyző**

1. melléklet

**A házasságkötések és a bejegyzett élettársi kapcsolatok létesítésének szolgáltatási díjáról, valamint az anyakönyvvezetők közreműködésének díjazásáról szóló 2/2014. (I. 31.) önkormányzati rendelet 1. melléklete**

I. A házasságkötések és a bejegyzett élettársi kapcsolatok létesítésekor fizetendő terembérleti díjak, valamint a hivatali helyiségen kívüli szertartások díja:

1. A hivatali munkaidőben – a rendelet 2.§.c/ pontjába meghatározott - hivatali helyiségben történő szertartásokért terembérleti díjat nem kell fizetni.

 A hivatali munkaidőn túl a rendelet 2.§.c pontja szerinti hivatali helyiségben történő szertartások esetén egységesen, nettó 10.000,-Ft/szertartás terembérleti díj fizetendő. A díj megfizetéséért a pezsgős koccintáshoz szükséges 1 üveg pezsgőt, valamint a gyertyagyújtáshoz a gyertyát az önkormányzat biztosítja.

1. A hivatali helyiségen kívül, de hivatali munkaidőben történő szertartások díjtétele nettó 20.000,- Ft/szertartás. Ezen összeg az anyakönyvvezető, valamint a szertartás vezetéséhez szükséges kellékek rendelkezésre állásán kívül semmilyen egyéb szolgáltatást nem tartalmaz.
2. A hivatali munkaidőn túl, hivatali helyiségen kívüli helyszínen történő szertartások díjtétele nettó 40.000,- Ft/szertartás. Ezen összeg az anyakönyvvezető, valamint a szertartás vezetéséhez szükséges kellékek rendelkezésre állásán kívül semmilyen egyéb szolgáltatást nem tartalmaz
3. Az 1-4. pontban megállapított díjak az Önkormányzat bevételét képezik.

**II. Az anyakönyvvezető közreműködéséért járó díjazás rendje:**

Az anyakönyvvezetőt a szertartásokon való közreműködéséért az alábbi ellenszolgáltatás illeti meg. Az ellenszolgáltatás nyilvántartási és pénzügyi elszámolási rendjét belső szabályzat tartalmazza.

1.) A hivatali helyiségekben, hivatali munkaidőben történő szertartásokon való közreműködésért, az anyakönyvvezetőt külön díjazás nem illeti meg.

**2.) A hivatali helyiségekben, hivatali munkaidőn túl történő szertartásokon való közreműködésért az anyakönyvvezetőt**

 **2.1) amennyiben adott naptári napon csak egy szertartásra kerül sor, nettó 10.000 Ft (azaz: Tízezer Forint) /szertartás összegű ,**

 **2.2) amennyiben adott naptári napon kettő, vagy több szertartásra kerül sor, nettó 7000.- Ft (azaz: Hétezer Forint) / szertartás**

 **közreműködési díj illeti meg.**

3.) A hivatali helyiségeken kívüli, külső helyszínen – munkaidőben - történő szertartásokon való közreműködésért az anyakönyvvezetőt közreműködési díj nem illeti meg.

4.) A hivatali helyiségeken kívüli, külső helyszínen – munkaidőn túl - történő szertartásokon való közreműködésért az anyakönyvvezetőt nettó 16.000.,- Ft / szertartás összegű közreműködési díj illeti meg.